jeftinijim tenisicama, ili možda kako se loše obukao pa ne izgleda lijepo. U našim zajednicama postoje priče i pripovijedanja ovakve i onakve vrste, uvijek je netko informiran bolje od drugih. A da ne govorimo o onim izjavama: 'Znao sam ja da će tako biti, ili pa govorilo se dugo već i tome slično." U evanđelju kojega smo čuli, Isus dopušta učenicima da mu reknu što ljudi pričaju o njemu. Što govori široka masa ljudi o njemu? Ima nešto zajedničkog nekim prorokom, čak i s Ivanom Krstiteljem koji je na Jordanu propovijedao, a kome su hrlile mase ljudi. Ovo visoko poimanje ljudi ima i drugu stranu medalje: vjerski i religiozni, utjecajni i veliki ljudi su bili progonjeni, 'utišani", ubijeni. Nikakav dobar znak za Isusov put. Koga mase slave i hvale, jednoga će ga dana odbaciti, jer neće moći uvijek ispuniti sva očekivanja. Isus upita učenike: 'A što vi mislite o meni?" Petar impulzivno odgovara: 'Ti si Mesija, a to znači Bogom određeni osloboditelj Izraela." Možda je Petar htio reći: Isuse, ja u tebi vidim mnogo više nego se to drugi usuđuju. Prema Luki Isus nije potvrdio Petrovo mišljenje. Nego mu je ponudio šutnju o tome. Tek nakon uskrsnuća su učenici mogli shvatiti svu širinu ove mesijanske ispovijedi.

###### Po uskrsnuću mrtvih Bog potvrđuje svoga poslanika

Jedno Petar nije mogao nikako zamisliti: da će Bog ovoga Isusa jednom uskrsnuti od mrtvih..To je ono nečuveno što je Isus rekao sakriveno u riječi 'Sin čovječji." On će, poput proroka prije njega, trebati trpjeti i umrijeti. Onda će se dogoditi ono što će izmijeniti vremena i prije i poslije Isusa. Bog ga neće ostaviti u smrti. On će biti prvi od uskrslih koji će svim ljudima, počevši od Adama, dati vječni život, zajedništvo s Bogom. To znači, on primjenjuje neku 'sliku znanstvene fikcije." U knjizi Danijelovoj je opisano da će jednoga dana, kojega nitko ne zna, doći osloboditelj u ljudskom obliku i Bog će mu dati vlast da pobijedi političke vlastodršce i da oslobodi potlačene. Svi koji su čuli riječ 'Sin čovječji" mogli su tako zamišljati.

###### Prodati dušu velikim silama

' Za sve - svima" Isus nadodaje što se više približava daljnja budućnost. Tko spoznaje Isusov put kao ispravan i želi ga slijediti, mora biti svjestan da više ne može ulaziti u shemu očekivanja i uvjeta svijeta. Za prve kršćane koji su se opirali ispunjavanju nekih zahtjeva rimske vlasti, kao vojnoj službi ili žrtvovanju rimskim carevima kao bogovima, mogla se očekivati i mučenička smrt. Za nas se više ne radi o životu i smrti. No, postoji vrlo velika opasnost da 'dušu prodamo". I u Isusovo vrijeme i vrijeme prve Crkve nije bilo ništa drukčije nego što je to danas: velike sile određuju kako i tko će biti naprijed i koliko će zarađivati. Svatko se mora uklopiti da bi imao za sebe i za obitelj. Potreba za dobitkom se vrlo brzo moralno umata u argument: 'Ja sam ipak to trebao, nisam mogao drukčije." A onda uvidim da sam potpuno istrošen, ne veseli me više život, ne želim i ne vidim ni sebi ni drugome ništa lijepoga u životu. Ja sam svoju dušu, sa svim njezinim čežnjama, prodao. Postajem okrutan, nervozan, ciničan i mijenjam ovo ponašanje s istinom i pravdom. Borim se za samopotvrđivanje - sam i bez snage.

###### Za Božju volju: živjeti u slobodi

U svojim riječima Isus ugrađuje 'metodu pšenice": trebam vremena za odmor, dane da mogu odahnuti, ljude koji mi čine dobro. Trebam se izložiti ozdravljujućim Božjim riječima i trebam euharistijsko slavlje da imam orijentire i da ne dopustim svim zahtjevima vremena da me zarobe. I onda kad netko propadne ili ja sam pogriješim, onda nije moj život, kao cjelina, doveden u pitanje. Mogu se obratiti, započeti iznova. Za volju Božju ne bismo se smjeli uklopiti u zbor onih koji danas kliču: 'uvijek više, uvijek bolje, uvijek veće" i na taj način uništavaju druge koji se

19